“SCB EIC” ปรับ GDP ปี 65 โต 2.9% คาดกนง.เร่งขึ้นดบ. Q3 รับท่องเที่ยวฟื้น
“SCB EIC” ปรับเพิ่ม GDP ปี 65 โต 2.9% จากเดิม 2.7% คาดกนง. เร่งปรับขึ้นดอกเบี้ย ไตรมาส 3/65 รับเศรษฐกิจท่องเที่ยวฟื้นตัวและบริการหลังเปิดประเทศ อีกทั้งภาคเกษตรได้อานิสงส์ราคาอาหารพุ่ง
“SCB EIC” ปรับเพิ่ม GDP ปี 65 โต 2.9% จากเดิม 2.7% คาดกนง. เร่งปรับขึ้นดอกเบี้ย ไตรมาส 3/65 รับเศรษฐกิจท่องเที่ยวฟื้นตัวและบริการหลังเปิดประเทศ อีกทั้งภาคเกษตรได้อานิสงส์ราคาอาหารพุ่ง
14 มิ.ย. 2565

นายสมประวิณ มันประเสริฐ รองผู้จัดการใหญ่ ประธานเจ้าหน้าที่บริหารกลุ่มงาน Economic Intelligence Center (EIC) ธนาคารไทยพาณิชย์ (SCB) ปรับเพิ่มประมาณการเศรษฐกิจไทยปี 2565 โต 2.9% จากเดิม 2.7% จากการฟื้นตัวของภาคท่องเที่ยวและบริการหลังเปิดประเทศ อีกทั้งภาคเกษตรได้อานิสงส์จากราคาอาหารโลกที่ปรับเพิ่มสูงขึ้นเพิ่มแรงส่งอุปสงค์ในประเทศ
อย่างไรก็ตาม แต่เงินเฟ้อที่จะเร่งตัวสูงสุดในรอบ 24 ปี และการส่งออกที่มีแนวโน้มชะลอตัวตามเศรษฐกิจโลกเป็นปัจจัยเสี่ยงฉุดรั้งเศรษฐกิจไทย โดยคาดว่าเงินเฟ้อจะอยู่ระดับสูงสุดในไตรมาส 3/2565 ทำให้มองว่าคณะกรรมการนโยบายการเงิน (กนง.) จะเริ่มปรับขึ้นอัตราดอกเบี้ยนโยบาย 0.25%
ขณะที่คาดว่าค่าเงินบาทมีแนวโน้มอ่อนค่า โดยประมาณการที่ 33.50-34.50 บาท/ดอลลาร์ หลังค่าเงินดอลลาร์แข็งค่าต่อเนื่อง